b"\n_START_ARTICLE_\nCortina tallafocs\n_START_PARAGRAPH_\nUna cortina tallafocs \xc3\xa9s un tancament asim\xc3\xa8tric tallafocs per a la compartimentaci\xc3\xb3 d\xe2\x80\x99incendis de naturalesa t\xc3\xa8xtil per evitar la propagaci\xc3\xb3 del foc. Tamb\xc3\xa9 es coneixen com a barreres tallafocs t\xc3\xa8xtils.\n_START_SECTION_\nHomologaci\xc3\xb3 europea\n_START_PARAGRAPH_\nA causa del seu car\xc3\xa0cter innovador, les cortines tallafocs no disposen de cap norma espec\xc3\xadfica de producte, i per tant, no estan subjectes al marcat CE._NEWLINE_Per a aconseguir l'homologaci\xc3\xb3 europea, en tractar-se d\xe2\x80\x99un tancament tallafocs, aquesta ha d\xe2\x80\x99assajar-se segons l\xe2\x80\x99establert per la norma UNE EN 1363-1 d\xe2\x80\x99Assaig de Resist\xc3\xa8ncia al foc, i la norma espec\xc3\xadfica UNE EN 1634-1 Assajos de resist\xc3\xa8ncia al foc de portes i elements de tancament de forats que determinar\xc3\xa0 la seva capacitat quant a Integritat \xe2\x82\xac; A\xc3\xafllament t\xc3\xa8rmic (I) i Radiaci\xc3\xb3 (W). El certificat amb els resultats d\xe2\x80\x99aquest assaig ha d\xe2\x80\x99especificar si la cortina \xc3\xa9s capa\xc3\xa7 de protegir dos sectors de risc o \xc3\xbanicament un (per la seva naturalesa asim\xc3\xa8trica), en funci\xc3\xb3 de si la cortina ha estat assajada amb els components (calaix i guies) exposats directament al foc o no._NEWLINE_Quan es pretengui introduir canvis al producte assajant que vagi m\xc3\xa9s enll\xc3\xa0 del Camp d\xe2\x80\x99Aplicaci\xc3\xb3, el CTE estableix que addicionalment s\xe2\x80\x99haur\xc3\xa0 d\xe2\x80\x99assajar la cortina tallafocs segons estableix la norma EXAP prEN 15269-11 Fire resistance of operable fabric curtains. A partir d\xe2\x80\x99aquest proc\xc3\xa9s d\xe2\x80\x99extrapolaci\xc3\xb3, es podran certificar cortines tallafocs de dimensions majors a les testades a l\xe2\x80\x99assaig de resist\xc3\xa8ncia al foc._NEWLINE_Per \xc3\xbaltim, les cortines tallafocs hauran, a m\xc3\xa9s, d\xe2\x80\x99assajar-se segons la norma UNE EN 14600 Portes i finestres practicables amb caracter\xc3\xadstiques de resist\xc3\xa8ncia al foc i/o control de fums._NEWLINE_A Espanya, a m\xc3\xa9s, d\xe2\x80\x99acord amb l\xe2\x80\x99article 5.2 del C\xc3\xb3di T\xc3\xa8cnic de l'Edificaci\xc3\xb3 CTE, les cortines tallafocs seran v\xc3\xa0lides sempre que disposin, addicionalment, d\xe2\x80\x99un certificat d\xe2\x80\x99idone\xc3\xaftat t\xc3\xa8cnica que verifiqui tots aquells components i caracter\xc3\xadstiques del sistema que seran cr\xc3\xadtics perqu\xc3\xa8 compleixin la funci\xc3\xb3 de compartimentaci\xc3\xb3 d\xe2\x80\x99incendis. Per tant, aquest informe presentar\xc3\xa0 les conclusions dels resultats dels assajos anteriorment esmentats."